《送都宪高先生总督漕运》
明代·湛若水

飞挽地僵仆，海运天翻波。圣皇制国计，全功在漕河。

河水亦有竭，民力岂云多。榜卒晨告痡，及暮靡啸歌。

妻孥终岁别，生死在网罗。去年千里赤，十室九蓬科。

骨肉且相食，他人将若何。根蠹花不实，生理宁有他。

君子秉明德，调剂使平和。干禄有恺悌，刚柔无僣差。

如何民物遂，国祚同无涯。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。